Rezolucija Vijeća sigurnosti broj 8
Rezolucija Vijeća sigurnosti broj 8 je donesena 29. augusta 1946. godine, na 57. sjednici Vijeća sigurnosti Ujedinjenih nacija. Usvojena je sa 10 glasova za i sa jednim suzdržanim glasom (Australija). Slijedeći smjernice iz Rezolucije broj 6 razmatrani su zahtjevi za članstvo u Ujedinjenim nacijama: Narodne republike Albanije, Narodne republike Mongolije, Kraljevine Afganistana, Jordana, Irske, Portugala, Islanda, Sijama (današnjeg Tajlanda) i Švedske. Vijeće sigurnosti preporučilo je da Generalna skupština UN prihvati članstvo Afganistana, Islanda i Švedske. Preporuka za prijem Sijama data je u u decembru Rezolucijom broj 13.